બિગ ફૅટ ઇન્ડિયન વેડિંગ હંમેશાંથી મોટી ઇન્ડસ્ટ્રી રહી છે. દિવાળીથી શરૂ થતી લગ્નસરાની મોસમમાં કેટરરથી માંડી, મંડપવાળા, ડેકોરેશનવાળા અને ફોટોગ્રાફર્સ સૌકોઈની ડિમાન્ડ વધી જાય છે. આ બધાની સાથે છેલ્લા થોડા સમયમાં એક વધુ ડિમાન્ડ જે વર્ગની અસ્તિત્વમાં આવી રહી છે એ છે લગ્ન પહેલાં યોજવામાં આવતી સંગીત-સંધ્યાના કોરિયોગ્રાફર્સની. બલ્કે હવે તો સંગીત-સંધ્યાની કોરિયોગ્રાફી પોતે જ એક આખો અલાયદો બિઝનેસ બની ગઈ છે. પોતાની ડાન્સની હૉબીને જ પોતાનું પ્રોફેશન બનાવવાની ઇચ્છા ધરાવનારા નવશીખ્યાઓ માટે હવે વેડિંગ કોરિયોગ્રાફી કારકર્દિીના એક વિકલ્પ જેવી બની ગઈ છે.